##

## Yelo Bank ASC  **tender elanı**

**Təklif Sorğusu**

**(Texniki Tender)**

## **Tenderin Predmeti:** Kart pəstahlarının alınması

Satınalma Tələbnaməsi: PR No / 11040

Təqdim edilib: 02 /04/2025

Bakı şəhəri, H.Zərdabi prospekti 81K, AZ 1122

Əlaqə nömrəsi.:( + 994 12) 981

**1. Texniki tenderin keçirilməsinə dair ümumi müddəalar**

“Yelo Bank” ASC (bundan sonra -Sifarişçi) bu məktubu alacaq təchizatçını (bundan sonra -Tender İştirakçısı) **Məlumat mərkəzi və Telesatış İdarəetmə sistemi  işlərinə dair** elan edilmiş Texniki tenderdə Sifarişçi tərəfindən qeyd edilən parametrlərə (Texniki Tapşırıq-1 saylı əlavə) cavab verən təklifini təqdim etməyə dəvət edir. Texniki tender aşağıdakı şərtlər əsasında aparılacaqdır:

* **Texniki tenderdə qiymət təqdim edilmir:**
* Təqdim ediləcək təkliflər 01 saylı Əlavədə qeyd edilmiş tələb və standartlarına əsasən hazırlanmalı və unikallaşdırılmalıdır;
* Sifarişçinin tələblərinə cavab verən təklifləri təqdim etmiş vendorlar seçilmiş hesab ediləcəkdir;
* Seçilmiş nümunələri hazırlayan Tender iştirakçısı Maliyyə Tenderində iştirak etmək hüququ əldə edir;

## Maliyyə tenderinə qatılmaq və Kart Pəstahların alınması

ilə bağlı qiymət təklifləri göndərilməsi ilə əlaqədar Sifarişçidən Tender elanı barədə yalnız Tender iştirakçısı məlumatlandırılacaqdır;

* İkinci mərhələ üzrə Maliyyə tenderində seçim meyarı yalnız qiymətlər üzərindən ediləcəkdir, və ən aşağı qiymətlər təqdim etmiş təchizatçı Tenderin qalibi hesab ediləcəkdir;

 1.1 Texniki Tender üçün tələb olunan meyarlar:

* 1 saylı əlavədə və RFP-də qeyd olunan dizayn və məlumata uyğun nümunə kartlarının hazırlanması
* Nümunələr 2(iki) aydan gec təqdim edilməməlidir (müraciət üçün son müddət: 23.06.2025 )
* Azəricard tərəfindən sertifikasiyadan keçmiş olmalıdır
* Kartlar DDP Baku şərti ilə gətirilməlidir. - Yelo Bank ASC-nin Baş Ofisinə
* Ümumi sifarişin çatdırılma müddəti 2(iki) aydan gec olmamalıdır
* Mənşə ölkəsi mütləq qeyd olunmalıdır
* Portfolio (əməkdaşlıq etdiyiniz bankların siyahısı) təqdim olunmalıdır
1. Tender İştirakçıları tərəfindən təkliflər 2.1-ci maddədə göstərilmiş cədvəldə qeyd edilən tarix aralığında hazırlanaraq Sifarişçinin ünvanına təqdim edilməlidir:
	1. Əsas icra tarixləri üçün təyin olunmuş vaxt aralığı aşağıda qeyd edilmişdir:

|  |  |  |
| --- | --- | --- |
| № |  **Kart pəstahların alınması** | **Müddət** |
| 1 | Tender elan edilmə tarixi | 15.04.2025 |
| 2 | Tender İştirakçıları tərəfindən sualların təqdim edilməsi | 17.04.2025  |
| 3 | Sifarişçi tərəfindən sualların cavablandırılması | 21.04.2025 |
| 4 | Texniki Tender tələbi üzrə göndərilən təkliflərin müzakirəsi və görüşlərin keçirilməsi müddəti | 25.06.2025  |
| 5 | Təqdim edilmiş nümunələrin seçilməsi üçün son tarix | 27.06.2025 |

* 1. Təqdim edilmiş təkliflər, Tender iştirakçısına məxsus hesab edilir.
	2. Tenderlə əlaqədar bütün suallar və izahatlar yazılı formada olmalı və Sifarişçinin nümayəndəsinin Elektron poçt ünvanına yuxarıda qeyd edilən tarixlər nəzərə alınaraq təqdim edilməlidir.
	3. Yalnız aşağıda qeyd edilən şəxslər Sifarişçinin nümayəndəsi hesab edilir və yalnız həmin şəxslərə məxsus aşağıda qeyd edilən elektron poçt ünvanına təqdim edilmiş əsas tutulacaqdır:
		1. “**Yelo Bank” ASC**

 Kimə: Turan Sadıqov

E-poçt: turan.sadigov@yelo.az

Mobil: +994552061349

və

Surəti: Rashad Shukurov

E-poçt: rshukurov@yelo.az

Mobil: +994556700027

**3. Üçüncü şəxslərlə münasibətlərdə alıcının tətbiq etdiyi əsas prinsiplər**

**3.1. Sifarişçinin (Alıcının) Siyasəti:**

Alıcının siyasəti “Yelo Bank” ASC-nin Korporativ Davranış Məcəlləsinə (bundan sonra -Davranış Məcəlləsi) əsaslanır. Davranış Məcəlləsinə uyğun olaraq aşağıdakılar tətbiq edilir:

• “Yelo Bank” ASC-nin obyektivliyinin qorunması:

Üçüncü şəxslər tərəfindən göstərilən hər hansı təzyiq Bankın işgüzar obyektivliyinə və qərar qəbul etmə prosesinə təsir göstərməyəcəkdir.

• Tender prosesində əsas prinsiplər:

Tender iştirakçıları Davranış Məcəlləsinə uyğun olaraq bərabər və ədalətli imkanlara malikdir.

• Uyğunsuz davranış halında tədbirlər:

Tender iştirakçıları siyahısına daxil edilmək və ya satınalma sifarişinə dair əlverişli şərtlər əldə etmək məqsədilə hədiyyələrin, payların, ödənişlərin, borcların və ya digər xidmətlərin təklif edilməsi və ya əldə edilməsi, habelə satınalma sifarişini əldə etmək üçün hər hansı peşkəş və ya əlverişli şərt təklif edilməsi qadağandır. Bu cür hallar aşkar edildiyi təqdirdə aşağıdakı tədbirlər görülür:

- Tender iştirakçısına növbəti tenderlərdə iştirak imtina edilir və o, kvalifikasiyadan kənarlaşdırılır;

- Belə iştirakçının gələcək tenderlərdə iştirak etməsi qəti şəkildə rədd edilir.

**Qeyd:** Alıcı, qüvvədə olan qanunvericilik və satınalma sifarişinin şərtlərinə əsasən, mövcud hüquq müdafiə vasitələrindən tam şəkildə istifadə etmək hüququna malikdir. Bu vasitələrə, lakin yalnız bunlarla məhdudlaşmadan, öhdəliklərin yerinə yetirilməməsi səbəbindən müqavilənin birtərəfli qaydada xitam verilməsi, zərərin ödənilməsi və digər qanuni tədbirlərin görülməsi daxildir.

**4. Məxfilik**

4.1. Bu sənəd yalnız tender təklifinin hazırlanması və təqdim edilməsi məqsədilə Tender İştirakçısına göndərilir. Tender İştirakçısı sənəddə qeyd olunmuş bütün məlumatları məxfi saxlamalı və heç bir halda hər hansı məlumatı üçüncü tərəfə açıqlamamalıdır.